Bernarda Ferreyra de Laserda. Bernarda Ferreyra de Laserda (; Korrea de Souza bilan turmush qurgan) – portugal shoirasi, yozuvchi va dramaturg. Biografiyasi. Yozuvchining bolalik va oʻsmirlik davri haqida deyarli hech qanday maʼlumot saqlanmagan, de Laserda haqida hech qanaqa biografik maʼlumotlar ham mavjud emas, faqat Bernardaning 1595/6-yili Portuda tugʻilgani maʼlum, xolos. Ferreyra de Laserda bir necha tillarda ijod qilgan. Shulardan ispan, lotin va portugal tillarida yozilgan koʻzga koʻringan asarlari mavjud. Oʻzining „"Filis"“ qoʻshigʻini unga bagʻishlagan yozuvchi Lope de Vega shoiraning lotin tili, ispan qalami va portugalcha qalbining sofligini maqtaydi. Bernarda Ferreyra de Laserdaning ispaniya qiroli Felipe III (Lissabon, 1618) ga bagʻishlangan „"Hespana libertada"“ sheʼri kastiliya tilida yozilgan. Asarning ikkinchi qismi muallifning (1673) qizi Mariya Klara de Meneses vafotidan keyin deyarli oʻttiz yil oʻtgach paydo boʻlgan. De Laserdaning portugalcha sheʼrlari „"Soledades do Busao"“ (Lissabon, 1634) nomli toʻplamda nashr etilgan va bir vaqtlar oʻquvchilar tomonidan yuqori baholangan, ammo baʼzi tanqidchi adabiyotshunoslar ularni faqat „"poetik soʻzlar toʻplami"“ deb taʼriflashgan. Portugal shoiri Manuel de Galyegos ham de Laserda sheʼrlari haqida juda ijobiy fikr bildirgan, bu shoiraning erkak hamkasblari tomonidan ham ijodining yuqori baholaganidan dalolat beradi. Bernarda Ferreyra de Laserda 1644-yilda Lissabon shahrida vafot etgan. Art-feminist Judi Chikago turli davrlarning koʻzga koʻringan ayollariga bagʻishlangan „Zvaniy ujin“ badiiy kompozitsiyasida shoira nomini abadiylashtirgan.